Najpomembnejša pri zasnovi in gradnji zimskega vrta je izbira kakovostnih materialov, s katerimi se boste izognili nastanku toplotnih mostov in posledičnim toplotnim izgubam. Potrebujete dobro toplotnoizolativno zasteklitev, kakovostna senčila in ustrezno prezračevanje. Prav tako bodite pozorni na primerno izbiro lokacije: zimski vrt naj bo obrnjen na jugovzhodno ali jugozahodno stran neba, po možnosti v bližini bivalnih prostorov (dnevna soba, jedilnica), hkrati pa dovolj oddaljen od ceste.